รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาล พล.อ.ประยุทธ์ บริหารจัดการน้ำทั้งประเทศอย่างเป็นระบบ มีผลงานแก้ปัญหาน้ำท่วม-น้ำแล้งได้อย่างมีประสิทธิภาพ พร้อมเดินหน้าแก้ไขปัญหาด้านน้ำต่อเนื่อง
วันพุธที่ 1 กุมภาพันธ์ 2566
01/02/2566
​โฆษกรัฐบาลเผย รัฐบาล พล.อ.ประยุทธ์ บริหารจัดการน้ําทั้งประเทศอย่างเป็นระบบ มีผลงานแก้ปัญหาน้ําท่วม-น้ําแล้งได้อย่างมีประสิทธิภาพ พร้อมเดินหน้าแก้ไขปัญหาด้านน้ําต่อเนื่อง
​โฆษกรัฐบาลเผย รัฐบาล พล.อ.ประยุทธ์ บริหารจัดการน้ําทั้งประเทศอย่างเป็นระบบ มีผลงานแก้ปัญหาน้ําท่วม-น้ําแล้งได้อย่างมีประสิทธิภาพ พร้อมเดินหน้าแก้ไขปัญหาด้านน้ําต่อเนื่อง เพื่อสร้างความปลอดภัยในชีวิต-ทรัพย์สิน พัฒนาคุณภาพชีวิตให้ประชาชน
วันที่ 1 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยถึงการบริหารจัดการทรัพยากรน้ําของรัฐบาล พล.อ.ประยุทธ์ จันทร์โอชา ว่ารัฐบาลได้ดําเนินการแก้ไขปัญหาอุทกภัยและน้ําแล้งมาอย่างต่อเนื่อง โดยมีคณะกรรมการทรัพยากรน้ําแห่งชาติ (กนช.) ขับเคลื่อนแผนแม่บทการบริหารจัดการทรัพยากรน้ํา 20 ปี โดยในช่วงที่ผ่านมาได้มีการดําเนินการขับเคลื่อนแผนแม่บทการบริการจัดการน้ําร่วมกับส่วนราชการต่าง ๆ มากกว่า 48 ส่วนราชการ มุ่งเน้นการแก้ไขปัญหาเรื่องทรัพยากรน้ําในทุกมิติ ตั้งแต่ต้นน้ํา กลางน้ําและปลายน้ํา และมุ่งเน้นขับเคลื่อนแผนงานโครงการขนาดใหญ่ ที่สามารถแก้ไขปัญหาในวงกว้างได้อย่างมีนัยสําคัญ ปัจจุบันได้มีการขับเคลื่อนโครงการไปแล้ว จํานวน 44 โครงการ เมื่อดําเนินการแล้วเสร็จสามารถเพิ่มปริมาณน้ําเก็บกักรวม 1,414 ล้านลูกบาศก์เมตร (ลบ.ม.) มีพื้นที่รับประโยชน์ 1.48 ล้านไร่ ครัวเรือนรับประโยชน์ 319,765 ครัวเรือน ทั้งนี้ เป็นโครงการที่ได้รับงบประมาณในการดําเนินการแล้ว จํานวน 24 โครงการ ซึ่งอยู่ระหว่างก่อสร้าง ตัวอย่างเช่น โครงการบรรเทาอุทกภัยนครศรีธรรมราช โครงการป้องกันและบรรเทาอุทกภัยเมืองชุมพร โดยกรมชลประทาน ช่วยป้องกันพื้นที่น้ําท่วมได้ 61,000 ไร่ แม้ปัจจุบันอยู่ระหว่างดําเนินการ แต่สามารถช่วยป้องกันบรรเทาอุทกภัยเมืองชุมพรได้บางส่วนแล้ว
นอกจากนั้น การดําเนินงานโครงการด้านทรัพยากรน้ําที่ผ่านมา รัฐบาลได้อนุมัติโครงการสําคัญที่ได้รับการขับเคลื่อนแล้ว ในช่วงปี 2559-2565 จํานวน 241 โครงการ เมื่อโครงการแล้วเสร็จสามารถเพิ่มน้ําต้นทุนได้ 1,371 ล้าน ลบ.ม. มีพื้นที่รับประโยชน์กว่า 1,400,000 ไร่ พื้นที่ป้องกันน้ําท่วม 1,250,541 ไร่ ครัวเรือนรับประโยชน์ 505,828 ครัวเรือน ตัวอย่างเช่น ประตูระบายน้ํา ศรีสองรัก จ.เลย (62) อ่างเก็บน้ําลําสะพุง (พรด.) จ.ชัยภูมิ (62) ประตูระบายน้ําลําน้ําพุง-น้ําก่ํา จ.สกลนคร (62) ปรับปรุง คลองยม-น่าน จ.สุโขทัย (64) คลองระบายน้ําหลาก บางบาล-บางไทร จ.พระนครศรีอยุธยา (62) ฟื้นฟูพัฒนา คลองเปรมประชากร (คลองผดุง-คลองรังสิต) (63) อุโมงค์ระบายน้ําใต้คลองเปรมประชากร จ.กรุงเทพมหานคร (63) บรรเทาอุทกภัยอําเภอบางสะพาน (พรด.) จ.ประจวบคีรีขันธ์ (64) เป็นต้น
ทั้งนี้ การดําเนินการของรัฐบาลได้เน้นการแก้ไขปัญหาในพื้นที่วิกฤต (Area-Base) ทั่วทั้งประเทศ โดยพิจารณาในทุกมิติ เช่น ด้านศักยภาพการแก้ไขปัญหาเป็นหลัก โดยมีผลการศึกษารองรับ ไม่มีปัญหาทางสังคมรุนแรง รวมถึงพิจารณาด้านเศรษฐกิจ สังคม สิ่งแวดล้อม และการมีส่วนร่วมของภาคประชาชน
นอกจากนี้ รัฐบาลได้ออกมาตรการในการรับมือก่อนภัยจะเกิดขึ้นตามฤดูกาล โดยการบูรณาการส่วนราชการ องค์กรปกครองส่วนท้องถิ่น ในการเตรียมความพร้อมและกําหนดกรอบแนวทางและมาตรการป้องกันและแก้ไขปัญหาภาวะน้ําท่วมและภาวะน้ําแล้งตลอดมา เช่น การกําหนดมาตรการประจําปีสําหรับรองรับสถานการณ์ขาดแคลนน้ําฤดูแล้ง อาทิ จัดหาแหล่งน้ําสํารองในพื้นที่เสี่ยงขาดแคลนน้ํา การวางแผนเพาะปลูกพืชฤดูแล้ง การสร้างการรับรู้สถานการณ์และแผนบริหารจัดการน้ําเพื่อให้เกิดความร่วมมือในการใช้น้ําอย่างประหยัด เป็นต้น ส่วนมาตรการสําคัญเพื่อเตรียมความพร้อมรับมือในฤดูฝน อาทิ ซ่อมแซม ปรับปรุงอาคารชลศาสตร์ ระบบระบายน้ํา สถานีโทรมาตรให้พร้อมใช้งาน ปรับปรุง แก้ไขสิ่งกีดขวางทางน้ํา การขุดลอกคูคลอง และการกําจัดผักตบชวา เป็นต้น ทั้งนี้ นอกจากการดําเนินการในภาวะปกติของหน่วยงาน ยังได้มีการจัดตั้งกองอํานวยการน้ําแห่งชาติ (กอนช.) เพื่อแก้ปัญหาในภาวะวิกฤติควบคู่ไปด้วย เพื่อให้การแก้ไขปัญหาเป็นไปอย่างทันสถานการณ์ สามารถช่วยเหลือและบรรเทาผลกระทบแก่ประชาชนได้อย่างตรงจุด สามารถคลี่คลายสถานการณ์ให้กลับสู่ภาวะปกติได้โดยเร็ว
“รัฐบาลเตรียมแผนรับมือสถานการณ์อุทกภัย โดยจัดการน้ําทั้งประเทศอย่างเป็นองค์รวมทั้งระบบ และสามารถแก้ปัญหาน้ําท่วม น้ําแล้งได้อย่างมีประสิทธิภาพ ซึ่งจากการดําเนินงานที่ผ่านมาส่งผลให้พื้นที่ประสบปัญหาภัยแล้งลดอย่างต่อเนื่อง โดยจากปี 2561 มีปัญหาภัยแล้ง 12,826 หมู่บ้าน 1,199 ตําบล 178 อําเภอ 26 จังหวัด ในขณะที่ปี 2563/64 มีปัญหาภัยแล้งลดลงเป็น 296 หมู่บ้าน 45 ตําบล 10 อําเภอ 5 จังหวัด เช่นเดียวกับความเสียหายจากอุทกภัยที่มีจํานวนลดลง โดยจากปี 2561 มีประชาชนได้รับผลกระทบ 418,338 ครัวเรือน ในขณะที่ปี 2564 ได้รับผลกระทบลดลงเป็น 239,776 ครัวเรือน โดยรัฐบาลจะดําเนินการแก้ไขปัญหาด้านน้ําอย่างต่อเนื่อง เพื่อสร้างความปลอดภัยในชีวิตและทรัพย์สิน รวมถึงพัฒนาคุณภาพชีวิตให้กับประชาชนต่อไป” นายอนุชา กล่าว